**ΤΑ ΚΟΥΤΙΑ ΤΗΣ ΕΚΠΛΗΞΗΣ**

Ένας ευχάριστος τρόπος τα παιδιά και οι έφηβοι με ιδιαίτερες εκπαιδευτικές ανάγκες ν’αναλάβουν ευθύνες, να κάνουν κάποιες δουλειές μέσα στο σπίτι και να γίνουν αυτόνομα. Με αυτό τον τρόπο κάθε ασχολία στο σπίτι αντιστοιχεί και σε μια έκπληξη.

**ΤΙ ΘΑ ΧΡΕΙΑΣΤΕΙΤΕ:**

* Δύο κουτιά παπουτσιών ή οτιδήποτε κουτάκια έχετε διαθέσιμα.
* Χαρτιά.
* Μολύβι.

Στο ένα κουτί θα μπουν χαρτάκια με δουλειές του σπιτιού, όπως:

* Μάζεμα τραπεζιού.
* Στρώσιμο τραπεζιού.
* Άδειασμα πλυντηρίου.
* Άπλωμα ρούχων.
* Πέταγμα σκουπιδιών.
* Σφουγγάρισμα κουζίνας.
* Και οποιεσδήποτε άλλες δουλειές σκέφτεστε εσείς.

Έξω από το κουτί γράψτε «Ευχάριστες Ασχολίες».

Στο δεύτερο κουτί θα μπούνε χαρτάκια με ευχάριστες εκπλήξεις, όπως:

* 30 λεπτά παραπάνω χρόνος παιχνιδιού στον υπολογιστή.
* 1 ευρώ κέρδος.
* 30 λεπτά παραπάνω χρόνος στην τηλεόραση.
* Και οτιδήποτε άλλο σκέφτεστε, σύμφωνα με τις προτιμήσεις και τις ιδιαιτερότητες του κάθε παιδιού.

Έξω από το κουτί γράψτε «Ευχάριστες Εκπλήξεις».

Τοποθετείται λοιπόν στο τραπέζι το κουτί, που γράφει «Ευχάριστες Ασχολίες» και το παδί τραβάει ένα χαρτάκι. Οφείλει λοιπόν κατά τη διάρκεια της ημέρας να εκτελέσει την αποστολή του. Όταν ολοκληρωθεί η εργασία, τραβάει ένα χαρτί από το κουτί των «Ευχάριστων Εκπλήξεων». Αν στο δεύτερο κουτί με τις εκπλήξεις, δεν υπάρχουν πολλές επιλογές, γράψτε περισσότερες φορές μια έκπληξη. Όσες περισσότερες «ασχολίες» κάνει κάποιος, τόσες αντίστοιχες «εκπλήξεις» θα έχει.

Είναι σημαντικό να επιβραβεύουμε τις επιθυμητές συμπεριφορές και να τις ενισχύουμε.

Με εκτίμηση,

Λαλαούνη Εύα

Ψυχολόγος

**Βιβλιογραφία:**

Γεωργιάδου, Ν. (2020). *Θεραπευτικά παιχνίδια.* Αθήνα: Εκδόσεις Οξυγόνο.